**ДОГОВОР**

Днес, \_\_\_\_\_\_\_\_\_\_\_\_\_\_, в гр. София, между:

**„ДИРЕКТ.БГ” ЕООД**, вписано в Търговския регистър и регистър ЮЛНЦ към Агенция по вписванията с **ЕИК: 175413462**, със седалище и адрес на управление в гр. София, , р-н Възраждане ул. Овче поле № 79, ет. 8, ап. К4, с **ДДС No:** BG175413462, представлявано от Кирил Бедров - Управител, опериращо чрез собствената търговска марка Delegates, наричано за краткост **Delegates**

и

*Щракнете или докоснете тук, за да въведете текст.*,

представлявано от *Щракнете или докоснете тук, за да въведете текст.*

**ЕИК** *Щракнете или докоснете тук, за да въведете текст.*,
**ДДС No:** *Щракнете или докоснете тук, за да въведете текст.*,

Адрес по съдебна регистрация: *Щракнете или докоснете тук, за да въведете текст.*

Търговски адрес за кореспонденция и дейност: *Щракнете или докоснете тук, за да въведете текст.*

Електронен адрес за кореспонденция:*Щракнете или докоснете тук, за да въведете текст.*, наричaно за краткост **КЛИЕНТ,**

се сключи този договор, с който страните се споразумяха за следното:

1. **Предмет на договора**

**Чл. 1.** С този договор КЛИЕНТЪТ възлага, а **Delegates** приема срещу възнаграждение да извършва куриерски услуги при заявка от страна на КЛИЕНТА.

1. **Срок на договора и прекратяване**

**Чл. 2.** Договорът влиза в сила в деня на неговото подписване и е безсрочен.

**Чл. 3.** Договорът може да бъде прекратен без да бъдат указвани причините за това с писмено предизвестие, изпратено в срок от 3 (три) работни дни, от една от страните.

1. **Цени и начин на плащане**

**Чл. 4. (1)** Цената за съответния вид услуга се определя съгласно тарифа на **Delegates** и се визуализира на КЛИЕНТА по време на създаване на поръчка в платформата, преди нейното заявяване.

(2)Клиентът заплаща дължимото възнаграждение в 10-дневен срок от получаването на фактурата по банков път по банкова сметка на **Delegates**, изписана във фактурата.

**(3)** **Delegates** има право да променя цените, като ги индексира с размера на обявения от НСИ средногодишен индекс на потребителските цени за предходните дванадесет месеца.

1. **Права и задължения на DELEGATES**

**Чл. 5.** Да изпълнява точно и добросъвестно заявените от КЛИЕНТА поръчки за куриерски услуги, ако изискванията на последния не противоречат на закона. Начинът на заявяване на отделните видове услуги става в онлайн платформата на **Delegates**, <https://www.delegates.eu> или [http://webapi.delegates.eu](http://webapi.delegates.eu/)

(2) Страните се съгласяват, че договорът за конкретна куриерска услуга се счита за сключен с приемането на, заявена от КЛИЕНТА, поръчката от **Delegates**, което Delegates удостоверява с промяна на статуса на поръчката на „Приета“ в онлайн платфотмата и чрез известие по имейл до КЛИЕНТА.

(3) Договорът за куриерска услуга се счита за изпълнен:

1. с доставката на пратката, удостоверено с дигитален подпис на получателя, видим в системата на Delegates към всяка поръчка.

2. с връщането и получаването от КЛИЕНТА на недоставена пратка, което се удостоверява с неговия подпис върху товарителницата.

**Чл. 6.** Да не разпространява данните и информацията, станали му известни във връзка и по повод извършването на възложените му от КЛИЕНТА поръчки.

**Чл. 7.** В случай на неизползване на услугите или просрочие на плащане по фактура в срок от 30 календарни дни, **Delegates** има право да премахне предоставените отстъпки и преференциални условия на КЛИЕНТА без предизвестие.

**Чл. 8.** Да запази пратката в количествено и качествено отношение от момента на приемането ѝ от КЛИЕНТА до момента на предаването ѝ на лицето, за което е предназначена (потребителя) или на посочен от него представител.

**Чл. 9.** Да пази пратката, и да извести незабавно КЛИЕНТА, ако получателят не може да бъде намерен на посочения адрес, откаже да приеме пратката, поради грешки в посочения адрес не може да бъде намерен на посочения адрес, отсъства на посочения адрес и други подобни. След известяване, КЛИЕНТЪТ се задължава да дава указания на **Delegates** за последващите действия. В случай, че пратката не бъде успешно доставена на посочения адрес по независещи от **Delegates** причини, то същият следва да я достави на нов, посочен от КЛИЕНТА адрес или да я върне на КЛИЕНТА срещу допълнително възнаграждение. Връщането на КЛИЕНТА се извършва при възможност в същия работен ден или най – късно на следващия. Клиентът има право да заяви задължително връщане в същия работен ден, заплащайки допълнителна услуга „Обратен курс“.

**Чл. 10.** Да представя на КЛИЕНТА справка за всеки месец на действие на този договор, включваща всички извършени за съответния месец услуги по заявки на последния и дължимите възнаграждения чрез онлайн пратформата си в менюто „Фактури“, както и да изпрати фактура за дължимите плащания на следния имейл на Клиента: *Щракнете или докоснете тук, за да въведете текст.*

**Чл. 11. Delegates** има право да не приеме заявка в случай на невъзможност да извърши поръчката. При възникване на каквато и да било причина за такава невъзможност, **Delegates** се задължава да положи всички усилия, за да избегне настъпването й, а в случай, че не успее да предотврати невъзможността, да уведоми КЛИЕНТА незабавно, така че да не затруднява търговската му дейност. Приемането на пратката за изпълнение се удостоверява в онлайн платформата на **Delegates** със статус „Приета“, който КЛИЕНТА може да следи в реално време в профила си.

**Чл. 12 (1). Delegates** се задължава за всички пратки, подадени от КЛИЕНТА, с обявен „Наложен платеж“, да събира посочените суми в брой от получателя на пратката. Всички суми се отчитат и издължават на КЛИЕНТА в срок до 5 работни дни. **Delegates** е задължен при отказ или невъзможност за плащане от страна на получателя на сумата по наложения платеж, да върне пратката за сметка на КЛИЕНТА.

**Чл. 12 (2**). **Delegates** се задължава всички събрани суми от наложен платеж да изплаща в брой на КЛИЕНТА или по следната банкова сметка на КЛИЕНТА:

* + Обслужваща банка: *Щракнете или докоснете тук, за да въведете текст.*
	+ BIC: *Щракнете или докоснете тук, за да въведете текст.*
	+ IBAN: *Щракнете или докоснете тук, за да въведете текст.*
	+ Титуляр: *Щракнете или докоснете тук, за да въведете текст.*

**Чл.12 (3)** **Delegates** отговаря в пълен размер за несъответствието между стойността на поръчката, обявена върху товарителницата и заплатената от получателя цена, в случай че последната е в по-нисък размер. **Delegates** е длъжен да възстанови всички суми в резултат на разминаване по предходното изречение по банковата сметка на КЛИЕНТА.

1. **Права и задължения на КЛИЕНТА**

**Чл. 13. (1)** Да предава на **Delegates** предмета на доставка в състояние и опаковка, отговарящи на особените изисквания за отделните видове пратки.

**(2)** Когато състоянието и опаковката са явно неподходящи **Delegates** може да приеме пратката, ако КЛИЕНТЪТ заяви писмено, че вредите, които биха настъпили са за негова сметка.

**(3)** За избягване на всякакво съмнение, в случай, че **Delegates** не направи изрично възражение по отношение на състоянието и опаковката, Страните приемат, че Клиентът е предал предмета на доставка в състояние и опаковка, отговарящи на особените изисквания за отделните видове пратки.

**(4)** Да предоставя на **Delegates** всякаква информация, необходима на последния за извършването на отделните видове услуги.

**Чл. 14.** Да заплаща на **Delegates** възнаграждение за извършените от него куриерски услуги, съгласно чл. 4 от този договор.

1. **Отговорност на DELEGATES**

**Чл. 15.** Когато **Delegates** предаде пратката по-късно от уговорения срок и поради забавянето КЛИЕНТЪТ вече няма интерес от изпълнението, **Delegates** дължи обезщетение на КЛИЕНТА в размер на цената на съответната услуга, ако тя е била платена.

**Чл. 16. Delegates** отговаря в размера на сумата,обявена върху съответната товарителница за нанесени вреди, причинени от изгубването, погиването или повреждането (изцяло или частично) на пратка, освен ако вредите се дължат на качествата на пратката или на явно неподходяща опаковка и е направено съответното възражение от DELEGATE за това. Размерът на претърпените от КЛИЕНТА вреди се определя съобразно стойността на наложения платеж към всяка пратка, обявявена от КЛИЕНТА в товарителницата, при пратки с избран начин на плащане „Наложен платеж“ или съобразно размерът на обявената в товартителницата стойност от клиента.

**Чл. 17.** Ако изгубена пратка, за която КЛИЕНТЪТ е бил обезщетен, бъде намерена, **Delegates**, след като вземе необходимите мерки за запазването ѝ, уведомява за това писмено КЛИЕНТА. Ако последният или посочено от него лице приеме пратката, той дължи възстановяване на полученото обезщетение, като се отчитат недостатъците на стоките, ако има такива и тяхната стойност се приспада от размера на обезщетението, подлежащо на възстановяване.

**Чл. 18.** КЛИЕНТЪТ има право да предяви рекламация пред **Delegates** в десет дневен срок от датата на получаване на рекламация, направена от лицето, което е получило пратката (потребителя) до КЛИЕНТА, и да иска обезщетение в пълен размер на стойността на повредената или унищожена пратка, като **Delegates** се задължава да изплати в 10-дневен срок обезщетението.

**Чл. 19. (1) Delegates** не отговаря за неизпълнението, причинено от непреодолима сила.

**(2)** Когато **Delegates** не може да изпълни задълженията си поради непреодолима сила, в подходящ срок уведомява писмено КЛИЕНТА в какво се състои непреодолимата сила и какви са възможните последици от нея за изпълнението на договора.

**(3)** Докато трае непреодолимата сила изпълнението на задълженията на **Delegates** се спира.

**(4)** Ако непреодолимата сила трае толкова, че КЛИЕНТЪТ няма интерес от изпълнението на доставката, той има право да прекрати договора. Това право има и **Delegates**.

**Чл. 19а**. В случай, че КЛИЕНТЪТ дължи на **Delegates** възнаграждение по този договор и е налице възникнала отговорност на **Delegates**, за обезщетенията, които **Delegates** дължи на КЛИЕНТА, последният има право да направи прихващане.

1. **Отговорност на КЛИЕНТА**

**Чл. 20.** При неизпълнение на задълженията по т.14 , КЛИЕНТЪТ дължи лихва за забавяне в размер на законната лихва за забава, за всеки ден на забавянето.

**Чл. 21.** КЛИЕНТЪТ отговаря в пълен размер за вредите, причинени на **Delegates** от скритите недостатъци на предмета на пратката или поради непълна или невярна информация относно нейните особености.

1. **Мерки за сигурност**

**Чл. 22. Delegates** няма да изпълнява куриерски услуги на пратки със съдържание на следните предмети и вещества:

* наркотични, упойващи, психотропни и отровни вещества;
* оръжие, взривни, запалителни или други опасни вещества и предмети;
* предмети и вещества, които поради своето естество или опаковка представляват опасност за живота и здравето на служителите на **Delegates** или на други лица или могат да замърсят или повредят други пратки и съоръжения;
* религиозни материали на забранени или нерегистрирани в страната секти и организации;
* движими паметници на културата, за които няма издадено разрешение или сертификат;
* в пощенските пратки, с изключение на пратките с обявена стойност, не се допуска поставянето на монети, банкноти, парични знаци, чекове за пътуване, предмети, които представляват ценност за подателя, платина, злато, сребро, обработени или необработени скъпоценни камъни и други ценни предмети.
* бутилирани алкохолни напитки с код по КН 2208 с бандероли, на които е указано номинално количество в литри, по-ниско или по-високо от вместимостта на съответната бутилка (чл. 99, ал. 1, т. 2 от ЗАДС);
* бутилирани алкохолни напитки с код но КН 2208 без бандерол, когато такъв е задължителен, облепени с неистински или подправен бандерол или с бандерол с изтекъл срок на валидност (чл. 99, ал. 1, т. 3 от ЗАДС);
* бутилирани алкохолни напитки с код по КН 2208 с бандерол ОНТУ РКЕЕ(чл. 99, ал. 1, т. 4 от ЗАДС);
* тютюневи изделия без бандерол, когато такъв е задължителен, облепени с неистински или подправен бандерол или с бандерол е изтекъл срок на валидност (чл. 99, ал. 2, т. 2 от ЗАДС);
* тютюневи изделия в насипно състояние или на отделни късове и бройки от отворени опаковки, освен в случаите при продажба на ръчно свити пури (чл. 99, ал. 2, т. 3 от ЗАДС);
* тютюневи изделия с надпис, който задължително съдържа думите ОСТУ РКЕЕ (чл. 99, ал. 2, т. 4 от ЗАДС);
* ръчно свити цигари или цигари, изработени от заготовки с филтър, в количество над 40 къса (чл. 99, ал. 2, т. 5 от ЗАДС);
* отпадъци от тютюн, които не представляват тютюн за пушене (за лула и цигари) по смисъла на чл. 12 от ЗАДС, освен при изключенията предвидени в закона (чл. 99, ал. 2, т. 6 от ЗАДС);
* тютюневи изделия с български валиден бандерол, които се изпращат с цел продажба от търговци, които не притежават разрешение за продажба на тютюневи изделия (чл. 100а, ал. 1 от ЗАДС);
* тютюневи изделия с български валиден бандерол, които се изпращат с цел продажба от физически лица, които не са еднолични търговци (чл. 100а, ал. 2 от ЗАДС);
* наливни (небутилирани) алкохолни напитки с код по КН 2208 и с алкохолно съдържание равно и превишаващо 15 % УО1. (чл. 101, ал. 1 и 2 от ЗАДС);
* алкохолни напитки с код по КН 2208 и с алкохолно съдържание равно и превишаващо 15 % УО1, в пластмасови опаковки (бутилки) над 0,5 литра (чл. 101, ал. 3 и 4 от ЗАДС).
1. **Лични данни**

**Чл. 23. (1)** При сключването на договора за куриерска услуга КЛИЕНТЪТ предоставя на **Delegates** свои и на получателя на пратката лични данни – трите имена, точен адрес, телефонен номер. Съгласието си тези данни да бъдат използвани и обработвани от **Delegates** за изпълнението на куриерската услуга КЛИЕНТЪТ декларира с поставянето на подписа си върху товарителницата за приемане или разнос на пратки **Delegates**, в качеството си на администратор на лични данни, се задължава да спазва изискванията на Закона за защита на личните данни при обработката и ползването на лични данни на КЛИЕНТА и на потребителите на същия.

(2) **Delegates** обработва личните данни, предоставени от потребителите, с цел осъществяване на законните си търговски дейности съгласно действащото законодателство, в това число като оператор, предоставящ неуниверсални пощенски услуги. **Delegates** обработва лични данни относно физическата идентичност на потребителите, които могат да бъдат разкривани и предоставяни на трети физически и юридически лица в случаите, предвидени в действащото законодателство, както и за изпълнение на предоставяните от **Delegates** услуги. Използвайки услугите на **Delegates**, потребителите се съгласяват с това разкриване и предоставяне. Отказът да предоставят личните данни означава отказ от страна на потребителите да встъпят в договорни отношения с **Delegates**. Потребителите имат право на достъп и коригиране на отнасящите се до тях лични данни, обработвани от **Delegates**, съгласно реда, предвиден в ЗЗЛД, като отправят заявление на имейл office@delegates.eu

 **X. ОБЩИ УСЛОВИЯ.**

**Чл. 24.** Всички изменения и допълнения на настоящия договор се извършват по взаимно съгласие, чрез подписване на допълнително, писмено споразумение.

**Чл. 25.** Съдържанието на настоящия договор е търговска тайна, по смисъла на Закона за търговската тайна и в тази връзка, страните няма да разгласяват ценови условия, изисквания, организация на дейността и всякакви други елементи, свързани с породените от настоящия договор търговски взаимоотношения.

**Чл. 26.** Всички спорове във връзка с настоящия договор, ще се разрешават в дух на разбирателство, чрез преговори и взаимни отстъпки, а при невъзможност – от компетентния български съд.

**Чл. 27.** За неуредените с настоящия договор въпроси се прилага относимото българско законодателство.

**Чл.28.** Всички съобщения, изпратени до горепосочените адреса, в това число електронни, се считат за надлежно изпратени.

Настоящия договор се състави и подписа в два еднообразни екземпляра, по един за всяка от страните.

**ЗА DELEGATES: ЗА КЛИЕНТА:**

**/\_\_\_\_\_\_\_\_\_\_\_\_\_\_\_\_\_\_\_\_\_/ /\_\_\_\_\_\_\_\_\_\_\_\_\_\_\_\_\_\_\_\_\_/**